b"\n_START_ARTICLE_\nPer\xc3\xadode d'incubaci\xc3\xb3\n_START_PARAGRAPH_\nEl per\xc3\xadode d'incubaci\xc3\xb3, \xc3\xa9s el temps compr\xc3\xa8s entre l'exposici\xc3\xb3 a un organisme, qu\xc3\xadmic o radiaci\xc3\xb3 patog\xc3\xa8nic, i quan els signes i s\xc3\xadmptomes apareixen per primera vegada. El per\xc3\xadode pot ser tan curt com alguns minuts, o tan llarg com trenta anys en el cas de la malaltia de Creutzfeldt-Jakob._NEWLINE_Encara que lat\xc3\xa8ncia o per\xc3\xadode de lat\xc3\xa8ncia poden ser sin\xc3\xb2nims, de vegades es fa una difer\xc3\xa8ncia entre aquests termes i el de per\xc3\xadode d'incubaci\xc3\xb3 - el per\xc3\xadode entre la infecci\xc3\xb3 i l'inici cl\xc3\xadnic de la malaltia - i per\xc3\xadode latent - el temps des de la infecci\xc3\xb3 fins que es torna contagiosa - el qual sol ser m\xc3\xa9s curt._NEWLINE_Una persona pot ser portador d'una malaltia, com ara streptococcus a la gola, sense exhibir cap s\xc3\xadmptoma. Depenent de la malaltia, una persona pot o no ser capa\xc3\xa7 de transmetre la malaltia a altres durant el per\xc3\xadode d'incubaci\xc3\xb3."